Ellingåskipet

Ellingåskipet er et skip fra middelalderen som ble funnet i Elling Å på Nordjylland. Skipet er et klinkbygget knarrskip, og det er bygget av tre fra 1163.

Oppdagelse 
Skipet ble oppdaget under en arkeologisk utgravning nær Elling i Frederikshavn kommune. Det ble funnet to skip, Ellingåskipet og Nordstrandskipet, samt et anker fra middelalderen.

Beskrivelse 
Ellingåskipet ble dendrokronologisk datert til 1163. Det er et handelsskip av knarrtypen, som er bygget av eiketre fra det østlige Jylland. Det er en klinkkonstruksjon, som man også kjenner fra de tidligere vikingskip.

Skipet har sannsynligvis seilt på handelsruter fra Kattegat og Skagerrak til Sverige, Norge og land i Østersjøen. Da skipet ble funnet i en elv, tyder det på at det på et tidspunkt har eksistert en naturlig havn her.

Skipet har sannsynligvis kunnet seile med en hastighet på omkring ti knop, og har hatt en besetning på 4–5 mann. Fullt lastet med omkring 15 tonn gods og varer har det hatt en dypgang på omkring 80 cm.

Nordstrandskipet ble funnet umiddelbart utenfor en gammel vikinghavn. Det er også funnet et handelsfartøy, men det er litt yngre, da det er datert til 1346.

Ellingåskipet er stilt ut på Bangsbo museum i Frederikshavn.

Referanser 

Danske skip
Skipsvrak
Frederikshavn kommune
Artikler i sjøfart-prosjektet